VSA kry weer raad vir ruimtesakeKunstenaarsvoorstel van ruimterommel Grafika: isgtw.org Die Amerikaanse president, Donald Trump, het vandeesweek ’n proklamasie onderteken ingevolge waarvan dié land se nasionale raad vir ruimtesake heringestel sal word. Dié liggaam is oorspronklik in 1989 ingestel en hoewel dit nooit formeel ontbind is nie, het dit in 1993 opgehou om te bestaan. Die nuwe liggaam, wat sal bestaan uit onder meer die vise-president, verskeie ministers, begrotingskenners en Nasa, moet die president oor beleid en ook langtermynplanne oor die VSA se ruimteprogram adviseer. Die raad moet ook ŉ strategie vir ruimtebedrywighede ontwikkel. Nouer samewerking tussen die burgerlike, veiligheids- en private ruimteprogramme moet bewerkstellig word. Lees die volledige proklamasie hier.